b'\n_START_ARTICLE_\nChiyo Miyako\n_START_PARAGRAPH_\nChiyo Miyako (jap. \xe9\x83\xbd\xe5\x8d\x83\xe4\xbb\xa3 Miyako Chiyo, 2. toukokuuta 1901 \xe2\x80\x93 22. hein\xc3\xa4kuuta 2018) oli japanilainen nainen, josta tuli maailman vanhin el\xc3\xa4v\xc3\xa4 ihminen japanilaisen Nabi Tajiman kuoltua 21. huhtikuuta 2018. H\xc3\xa4n asui Kanagawan prefektuurissa._NEWLINE_H\xc3\xa4nest\xc3\xa4 tuli Kanagawan prefektuurin vanhin ja Japanin toiseksi vanhin henkil\xc3\xb6 5. joulukuuta 2015, kun Kiyoko Ishiguro kuoli. Ishiguro oli syntynyt kaksi kuukautta Miyakoa aiemmin. H\xc3\xa4n piti pitk\xc3\xa4n ik\xc3\xa4ns\xc3\xa4 salaisuuksina ankeriaan sy\xc3\xb6mist\xc3\xa4, viinin juomista ja sit\xc3\xa4, ettei koskaan tupakoinut. Miyako on t\xc3\xa4ll\xc3\xa4 hetkell\xc3\xa4 tiett\xc3\xa4v\xc3\xa4sti kahdeksanneksi vanhimmaksi el\xc3\xa4nyt henkil\xc3\xb6 koskaan ja toiseksi vanhimmaksi el\xc3\xa4nyt aasialainen ja japanilainen. Miyako t\xc3\xa4ytti 117 vuotta 2. toukokuuta 2018. H\xc3\xa4n on tiett\xc3\xa4v\xc3\xa4sti yhdeks\xc3\xa4s henkil\xc3\xb6 maailmassa ja kolmas aasialainen ja japanilainen, joka on saavuttanut v\xc3\xa4hint\xc3\xa4\xc3\xa4n 117 vuoden i\xc3\xa4n. Miyako oli tiett\xc3\xa4v\xc3\xa4sti viimeinen elossa ollut vuonna 1901 syntynyt henkil\xc3\xb6. Miyakon kuoleman j\xc3\xa4lkeen maailman vanhimman el\xc3\xa4v\xc3\xa4n ihmisen titteli siirtyi japanilaiselle Kane Tanakalle.'